2014 Used BMW 4 Series LUXURY LINE!!! at Dip's Luxury Motors Serving Elizabeth, NJ, IID 16499300
LUXURY LINE!!! Convertible
VIN #: WBA3V7C56EJ872888
Stock #: 872888 Versindaba » Blog Archive » Melt Myburgh wen die Ingrid Jonker-prys vir 2011
Oor Oewerbestaan het die uitgewer die volgende te sê gehad: “Met Oewerbestaan lewer Melt Myburgh ‘n debuutdigbundel wat beslis aandag gaan trek. ‘n Groot aantal van die gedigte het te make met die landskap van die Noord-Kaap aan die oewers van die Oranjerivier waar die digter groot geword het. In die eerste afdeling word die tema ‘refleksies’ ontgin en verwys na sowel die weerkaatsings van die lewe in dié droë, warm wêreld as na die besinning oor die betekenis wat die gebied en sy mense vir die digter ingehou het. In die afdeling ‘om federico’ is ‘n aantal gedigte oor Spanje, waar die landskap sterk herinner aan dié van die Noord-Kaap, maar wat terselfdertyd ook onmiskenbaar die wêreld van die Spaanse digter Federico García Lorca is. In die afdeling ‘gesigte’ is gedigte oor visioene, onverwagse insigte en ook ontluistering, soos die gedig ‘‘n beeld raak los’ waarin een van die sementbeelde in die Uilhuis op Nieu-Bethesda afgetakel word tot net die skelet van bloudraad oorbly.Die laaste afdeling, “inkdood”, bevat gedigte oor dood en verval wat die digter met sy skryfwerk probeer besweer. Dis ‘n bundel hierdie vir die fynproewer. Die gedigte oor die Noord-Kaap vul ‘n leemte oor ‘n landskap wat nie dikwels in die Afrikaanse poësie aandag kry nie. Die homo-erotiese gedigte behoort aanklank by gay lesers te vind, maar dis beslis meer as ‘n bundel gay poësie.”
Tags: Ingrid Jonker-poësieprys, Melt Myburgh, oewerbestaan	Wednesday, August 10th, 2011 |
5 Kommentare op “Melt Myburgh wen die Ingrid Jonker-prys vir 2011”
Monty Isaacs :
August 10th, 2011 at 1:37 pm Hartlik geluk met hierdie gesogte prys.
Bou so voort aan on miskenne taal.
August 10th, 2011 at 4:19 pm Veels geluk, mnr. Myburgh! Ek is amper seker (mens moet eintlik nie woorde in die dooies se monde lê nie) dat Uys en Jack en Jan en Ingrid self net so bly sou gewees het met u prestasie. Die Ingrid Jonker is ‘n besonderse prys. Die eer is verdien. En moet nou nie gaan ophou skryf nie!
August 10th, 2011 at 5:42 pm Baie dankie. Monty en mnr. Breytenbach. Dis vir my ‘n eer om op hierdie wyse met die nalatenskap van Ingrid Jonker geassosieer te word. Vir haar en Jan en Uys sou ek van bewegende treine spring en op koue stasievloere slaap.
August 10th, 2011 at 6:28 pm Skotepetoors! Baie geluk, Melt.
August 11th, 2011 at 9:08 am Baie geluk Melt! Oor hierdie toekenning twyfel ek nie eens nie. Dit was een van die opwindendste bundels (met beeldryke taalgebruik) wat ek die afgelope jare gelees het! Doe zo voort.